
PROIECT DE HOTĂRÂRE

- privind aprobarea concesionării directe a spațiului cu destinația de cabinet medical pentru medicină de familie


	Având în vedere:
- cererea nr. 3646/04.03.2025 formulată de doamna Giugiuc Mirela, medic titular al CMI Dr. Giugiuc Mirela, membru al Colegiului Medicilor Prahova conform Certificat nr. 1332/14.02.2025, prin care solicită concesionarea, spațiului cu destinația de cabinet medical pentru medicină de familie, situat în Boldești-Scăeni, strada Colinei, nr.23, în vederea continuării funcționării cabinetului medical individual de medicina de familie; 
- prevederile art. 14, alin. (4) și (7) din Ordonanța Guvernului nr. 124/1998 privind organizarea și funcționarea cabinetelor medicale, republicată, cu modificările și completările ulterioare, ale Hotărârii Guvernului nr. 884/2004 privind concesionarea unor spații cu destinația de cabinete medicale, cu modificările şi completările ulterioare, ale Ordinului comun nr. 946/299/2004 pentru aprobarea modelului-cadru al contractului de concesiune încheiat în temeiul Hotărârii Guvernului nr. 884/2004 privind concesionarea unor spații cu destinația de cabinete medicale; 
În baza dispozițiilor art. 129, alin. (1), alin. (2), lit. c)  şi d), alin. (6), lit. b), alin. (7), lit. c), art. 139, alin. (1), alin. (3), lit. g) și ale art. 196, alin. (1), lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; 

	Consiliul Local al oraşului Boldeşti-Scăeni adoptă prezenta hotărâre:

Art.1. Se aprobă concesionarea directă către Cabinetul Medical Individual dr. Giugiuc Mirela a spațiului cu destinația de cabinet medical, situat în clădirea din strada Colinei, nr. 23, oraș Boldești-Scăeni, județul Prahova, având datele de identificare prevăzute în anexă şi configuraţia conform schiţei.
Art.2. (1) Se aprobă durata concesiunii de 15 ani, începând cu data de 01.04.2025, fără a depăși data limită de pensionare, conform art. 5, alin. (2) din Hotărârea Guvernului nr. 884/2004 privind concesionarea unor spații cu destinația de cabinete medicale și cu aplicarea art. 391 din Legea nr. 95/2006 privind reforma în domeniul sănătății, republicată, cu modificările si completările ulterioare. 
(2) Valoarea redevenței va fi de 28,68 euro/lună si se va achita până la sfârşitul fiecărei luni, pentru luna în curs, la cursul BNR leu-euro din preziua plăţii.
Art.3. Se împuternicește Primarul orașului pentru semnarea contractului de concesiune, în condiţiile prezentei hotărâri.
 Art.4. Anexa şi schiţa fac parte integrantă din prezenta hotărâre.
[bookmark: _Hlk193372838]Art.5. Prezenta hotărâre se comunică, prin grija Serviciului patrimoniu local şi monitorizare servicii publice către Serviciul buget, finanţe, contabilitate, impozite şi taxe, resurse umane şi salarizare, Cabinetul Medical Individual dr. Giugiuc Mirela şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local. 

